Ģipkas bāka

Ģipkas bāka ir bāka, kas atrodas Latvijā, Rojas pagasta Ģipkā, Rīgas līča krastā. Raksturojums Bākas augstums ir 30 m. Bāku veido taisnstūrveida metāla rāmju konstrukcijas tornis. Torņa augšdaļu aptver dienaszīme no koka latām. Dienaszīmes augšējās 2/3 ir sarkanas, apakšējā 1/3 balta. Gaismas elements atrodas 37 m virs jūras līmeņa. Gaisma balta (2 s deg, 4 s pārtraukums). Gaismas signāls redzams 15 jūras jūdžu attālumā. Bāka darbojas visu gadu, diennakts tumšajā laikā.